 **R E P U B L I K A H R V A T S K A**

**KRAPINSKO-ZAGORSKA ŽUPANIJA**

 **Upravni odjel za prostorno uređenje,**

 **gradnju i zaštitu okoliša**

KLASA: 351-01/16-01/158

URBROJ: 2140/01-08/1-17-10

Krapina, 24. siječnja 2017.

 Upravni odjel za prostorno uređenje, gradnju i zaštitu okoliša Krapinsko-zagorske županije, temeljem odredbi članka 165. Zakona o zaštiti okoliša („Narodne novine“ broj 80/13, 78/15), članka 16. stavka 5. Zakona o zaštiti zraka („Narodne novine“ broj 130/11, 47/14) i članka 3. stavka 2., članka 4. stavka 1. i članka 14. Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“ broj 64/08), daje

**O B A V I J E S T**

**o javnom uvidu u Nacrt prijedloga Programa zaštite zraka, ozonskog sloja, ublažavanja klimatskih promjena i prilagodbe klimatskim promjenama**

**Krapinsko-zagorske županije**

1. Nacrt prijedloga Programa zaštite zraka, ozonskog sloja, ublažavanja klimatskih promjena i prilagodbe klimatskim promjenama Krapinsko-zagorske županije (u daljnjem tekstu: Nacrt prijedloga Programa zaštite zraka) upućuje se na javni uvid radi pribavljanja primjedbi, prijedloga i mišljenja.
2. Javni uvid u Nacrt prijedloga Programa zaštite zraka trajati će 30 dana i to od **24.01.2017. do 24.02.2017. godine**.
3. Tijekom trajanja javnog uvida, uvid u Nacrt prijedloga Programa zaštite zraka moguće je izvršiti na internetskim stranicama Krapinsko-zagorske županije ([www.kzz.hr](http://www.kzz.hr)) i u Upravnom odjelu za prostorno uređenje, gradnju i zaštitu okoliša Krapinsko-zagorske županije, Magistratska 1, Krapina, radnim danom od 8-15 sati.
4. Tijekom javnog uvida javnost i zainteresirana javnost može primjedbe, prijedloge i mišljenja na Nacrt prijedloga Programa zaštite zraka upisati u knjigu primjedbi izloženu uz predmetni dokument ili dostaviti u pisanom obliku putem obrasca objavljenog na službenim internetskim stranicama Krapinsko-zagorske županije, na adresu: Krapinsko-zagorska županija, Upravni odjel za prostorno uređenje, gradnju i zaštitu okoliša, Magistratska 1, 49 000 Krapina ili elektroničkom poštom: stjepan.brucic@kzz.hr ili bozica.rinkovec@kzz.hr, zaključno s danom završetka javne rasprave.
5. Mišljenja, prijedloge i primjedbe javnosti i zainteresirane javnosti koji ne budu dostavljeni u roku i nisu čitko napisani, neće se uzeti u obzir u pripremi izvješća o javnoj raspravi.

 **PROČELNIK:**

 mr.sc.Stjepan Bručić, dipl.ing.građ.